**Curgeau în mine două stele**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă doare o mână din lună

desfacem o inimă-n două

dar vouă

pământul vă spune smerit

că îngerul care-a dormit

în tihna poveștii de seară

coboară

cu inima-afară

lungile temeri de-o zi

le trecem pe două hârtii

să fii

în copii

şi-apoi să revii

în casa ciobită de fum

ferestrele sparte pe drum

mă calcă sub talpă

acum

13 aprilie – 11 iunie 2017, Constanţa